Document ID: 32005R1795

KOMISIJAS REGULA (EK) Nr. 1795/2005
(2005. gada 28. oktobris),
ar ko groza Regulu (EK) Nr. 2366/98, ar kuru nosaka sīki izstrādātus noteikumus olīveļļas ražošanas atbalsta sistēmas piemērošanai no 1998./1999. līdz 2004./2005. tirdzniecības gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļu un tauku tirgus kopīgo organizāciju (1), un jo īpaši tās 5. pantu,
ņemot vērā Padomes 1998. gada 20. jūlija Regulu (EK) Nr. 1638/98, ar ko groza Regulu Nr. 136/66/EEK par eļļas un tauku tirgus kopīgo organizāciju (2), un jo īpaši tās 4. pantu,
tā kā:
(1)
Komisijas Regulā (EK) Nr. 2366/98 (3) tika noteikti sīki izstrādāti noteikumi olīveļļas ražošanas atbalsta sistēmas piemērošanai no 1998./1999. līdz 2004./2005. tirdzniecības gadam, kā paredzēts Regulas Nr. 136/66/EEK 5. pantā.
(2)
Regulā (EK) Nr. 2366/98 ir jāpielāgo 12.a pants, lai aprēķinātu iegūto produkciju no tiem papildu olīvkokiem, kas nevar pretendēt uz atbalstu 2004./2005. tirdzniecības gadā, un lai tādējādi kontrolētu šo olīvkoku produkciju.
(3)
Attiecīgi ir jāgroza Regula (EK) Nr. 2366/98.
(4)
Lai visīsākajā laikā varētu uzsākt atbalsta maksājumu izmaksāšanu, ir jāparedz, ka šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
(5)
Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2366/98 12.a pantam pievieno šādu piekto un sesto daļu:
“Attiecībā uz 2004./2005. tirdzniecības gadu paredzamo neapstrādātas olīveļļas daudzumu no pirmajā daļā minētiem papildu olīvkokiem nosaka, reizinot no viena pieauguša olīvkoka iegūto vidējo daudzumu ar šādu summu:
-
1998. gadā no 1. maija līdz 31. oktobrim iestādīto papildu olīvkoku skaits, kas reizināts ar 1, un
-
no 1998. gada 1. novembra līdz 1999. gada 31. oktobrim iestādīto papildu olīvkoku skaits, kas reizināts ar 0,90, un
-
no 1999. gada 1. novembra līdz 2000. gada 31. oktobrim iestādīto papildu olīvkoku skaits, kas reizināts ar 0,70, un
-
no 2000. gada 1. novembra līdz 2001. gada 31. oktobrim iestādīto papildu olīvkoku skaits, kas reizināts ar 0,35.
No viena pieauguša olīvkoka iegūto vidējo daudzumu 2004./2005. tirdzniecības gadam aprēķina, dalot saražotās neapstrādātās olīveļļas daudzumu, kas minēts 12. panta 1. punkta b) apakšpunktā, ar šādu lielumu summu:
-
pirms 1998. gada 1. maija iestādīto ražojošo olīvkoku skaits un
-
1998. gadā no 1. maija līdz 31. oktobrim iestādīto ražojošo olīvkoku skaits, kas reizināts ar 1, un
-
no 1998. gada 1. novembra līdz 1999. gada 31. oktobrim iestādīto ražojošo olīvkoku skaits, kas reizināts ar 0,90, un
-
no 1999. gada 1. novembra līdz 2000. gada 31. oktobrim iestādīto ražojošo olīvkoku skaits, kas reizināts ar 0,70, un
-
no 2000. gada 1. novembra līdz 2001. gada 31. oktobrim iestādīto ražojošo olīvkoku skaits, kas reizināts ar 0,35.”
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 28. oktobrī

Labels: 17
19
6